Բլագա Դիմիտրովա

Բլագա Նիկոլովա Դիմիտրովա (բուլղար․՝ Блага Николова Димитрова, հունվարի 2, 1922(1922-01-02), Byala Slatina, Վրաչայի մարզ, Բուլղարիա - մայիսի 2, 2003(2003-05-02), Սոֆիա, Բուլղարիա), բուլղարացի գրող, բանաստեղծ, թարգմանչուհի, գրաքննադատ, քաղաքական, պետական գործիչ։ Բուլղարիայի փոխնախագահ (հունվարի 22 1992 - հուլիսի 6 1993)։ Դիմիտրովյան մրցանակի դափնեկիր։


== Կենսագրություն ==
Բլագա Դիմիտրովան ծնվել է 1922 թվականին, Բյալա-Սլատինա քաղաքում։ Մայրը եղել է ուսուցիչ, հայրը՝ փաստաբան։ Բլագան մեծացել է Վելիկո Տիռնովոյում, այնուհետև տեղափոխվել է Սոֆիա։ 1941 թվականին ավարտել է Սոֆիայի դասական գիմնազիան, 1945 թվականին՝ Սոֆիայի համալսարանի սլավոնական բանասիրության ֆակուլտետը, այնուհետև՝ Մոսկվայի Մաքսիմ Գորկու անվան գրականության ինստիտուտը, որտեղ պաշտպանել է դոկտորական ատենախոսություն «Մայակովսկին և բուլղարական պոեզիան» (1951)։ Տարիներ շարունակ տարբեր թերթերում, ամսագրերում և հրատարակչություններում աշխատել է որպես խմբագիր։ Աշխատել է ազատ բանաստեղծական միավորման բաժնում, զբաղվել է թարգմանություններով։
Տարբեր թերթերում և ամսագրերում տպագրվել է 1938 թվականից, երբ դպրոցի աշակերտուհի էր։ Բանաստեղծությունների, արձակ ստեղծագործությունների, ճանապարհորդական գրառումների հեղինակ է, ունի Վիետնամի վերաբերյալ վավերագրական գրքերի, քննադատական և կենսագրական հետազոտությունների շարք։ 1987-1989 թվականներին այլախոհության պատճառով արգելվել է Դիմիտրովայի ստեղծագործությունները հրապարակումը։
Մահացել է լուրջ հիվանդության և սրտի կաթվածի պատճառով։


== Քաղաքական և հասարակական գործունեություն ==
1988 թվականին Բլագա Դիմիտրովան հիմնադրել է մի քանի հասարակական կազմակերպություններ, այդ թվում` Ռուսեի շրջակա միջավայրի պահպանության կոմիտեն և Հրապարակայնության և վերակառուցման ակումբը։ Ավելի ուշ մասնակցել է Բուլղարիայի դեմոկրատական ուժերի միության Դեմոկրատական ակումբների ֆեդերացիայի, Բաց հասարակության հիմնադրամի ղեկավարման։ Եղել է Բուլղարիայի Ազգային ժողովի պատգամավոր։ 1992-1993  թվականներին եղել է Բուլղարիայի Հանրապետության փոխնախագահ։ Պաշտոնից հեռացել է նախագահ Ժելյու Ժելևի  հետ ունեցած անհամաձայնության պատճառով։


== Պարգևներ ==
«Ստարա պլանինա» 1-ին աստիճանի շքանշան
Դիմիտրովյան մրցանակ
Խրիստո Դանովի անվան մրցանակ
Լեհական ՊԵՆ ակումբի մրցանակ Ա. Միցկևիչի ստեղծագործությունների թարգմանության համար (1977)
Շվեդական պոեզիայի թարգմանության համար Ա. Լունդքվիստի մրցանակ
Հերդերի մրցանակ (1991)


== Ստեղծագործություններ ==


== Գրքեր ==
Because the sea is black: poems of Blaga Dimitrova։ Translators Niko Boris & Heather McHugh։ Wesleyan University Press։ 1989 
Because the sea is black։ Translators Ludmilla G. Popova-Wightman & Elizabeth A. Socolow։ Ivy Press Princeton։ June 2003։ ISBN 1-930214-06-5 
The last rock eagle: selected poems of Blaga Dimitrova։ Translators Brenda Walker, Vladimir Levchev, Belin Tonchev։ Forest Books։ 1992։ ISBN 978-1-85610-009-0 
Forbidden sea: a poem։ Ivy Press։ 2000։ ISBN 978-1-930214-01-9 


=== Անթոլոգիա ===
Vasa D. Mihailovich, ed. (1977)։ «The Old Man and the World»։ White stones and fir trees: an anthology of contemporary Slavic literature։ Fairleigh Dickinson University Press։ ISBN 978-0-8386-1194-4 
Walter M. Cummins, ed. (1993)։ «Almost a Prophecy; Night-light -- A Night-bird's Eye; The Great Wall; Amnesia in Reverse; Bee Lesson; The Shadow of the Trees; Overstepping One's Rights; Frost»։ Shifting borders: East European poetries of the eighties։ Fairleigh Dickinson University Press։ ISBN 978-0-8386-3497-4 


== Գրականություն ==
Блага Николова Димитрова
Бенатова И.М. Время и герои художественной прозы Благи Димитровой // Баллада в болгарской литературе 20-х, 30-х годов ХХ века. – Львов: «Львовская Политехника», 2015 г. – С. 333-362. 


== Ծանոթագրություններ ==